Kies 'n quiche
Vol damme kan Noord-Kaap bedreig
Stoetvee lewend opgekap by Potch
• Leefstyl • Resepte • Kies 'n quiche
Vier die sonskynweer met 'n lekker buitelug-ete. Maak een van ons geurige soutterte en 'n groen slaai daarby - nommerpas vir die lente.
125 g koue botter, in blokkies gesny
20 ml yswater
250 g Gruyere-kaas, gerasper
Deeg: Meng die meel en sout en vryf botter met jou vingerpunte in tot krummelrig. Klits eier, yswater en suurlemoensap saam en sprinkle oor die gekrummelde mengsel. Sny in met 'n mes tot klam krummels vorm wat aan mekaar begin vassit. Druk krummels bymekaar en vorm 'n bal. Draai toe in kleefplastiek en verkoel vir minstens 30 minute. Voorverhit die oond tot 200 °C. Rol die deeg uit op ?n meelbestrooide oppervlak en voer 'n tertbord van 24 cm daarmee uit. Voer uit met bakpapier en 'n mengsel van droë bone en rys. Blindbak vir 10 minute, verwyder die papier en bonemengsel en bak vir nog 5-7 minute tot die basis van die deeg droog is. Haal uit die oond en verlaag die temperatuur tot 170 °C.
Vulsel: Braai die uie en spek saam tot gaar. Klits intussen die eiers, eiergele, room en kaas saam. Geur na smaak. Skep die ui-en-spekmengsel in die tertkors en giet die eiervla versigtig oor. Bak vir ongeveer 30 minute tot ferm. Haal uit die oond en laat afkoel tot louwarm. Sit voor met slaai. Genoeg vir 8-10 mense.
1 x broskors-tertdop van 25 cm, blind gebak
400 g mossels (uit die skulp) 1 prei, goed gewas en baie dun gesny
1 wortel, fyn gekap
1 steel seldery, fyn gekap
Ná die tertdop blind gebak is, verlaag die oondtemperatuur tot 170 °C. Stoom die mossels, prei, wortel en seldery in die witwyn gaar. Dreineer, maar behou die vloeistof. Geur dié vloeistof met sout en peper en klits dit saam met die eiers, eiergele en room. Geur weer na smaak. Skep die mossel en groentemengsel in die half-gaar tertdop en giet die eiervla versigtig bo-oor. Bak vir ongeveer 30 minute tot ferm. Genoeg vir 8-10 mense.
Quiche met gekarameliseerde uie, feta en tamatie
125 ml sodawater
125 ml songedroogde tamaties invinaigrette, fyn gekap
Deeg: Vryf die botter met jou vingerpunte by die koekmeel in en voeg die sout by. Klits die eiergele en voeg saam met die sodawater by. Meng tot 'n deeg, bedek en verkoel vir minstens 30 minute. Voorverhit die oond tot 200 °C. Rol die deeg uit op 'n meelbestrooide oppervlak en voer 'n tertbord van 32 cm x 12 cm daarmee uit. Voer uit met bakpapier en 'n mengsel van droë bone en rys. Blindbak vir 10 minute, verwyder die papier en bonemengsel, en bak vir nog 5-7 minute tot die basis van die deeg droog is. Haal uit die oond en verlaag die temperatuur tot 170 °C. Vulsel: Braai die uie stadig in die botter en olie tot sag. Voeg die suiker by en braai tot gesmelt. Geur met sout en peper en skep in die half-gaar tertkors. Sprinkel die fetakaas en songedroogde tamaties bo-oor die uie en giet die eiervla versigtig oor alles. Gebruik 'n vurk om seker te maak dat die eiervla tot op die basis van die deeg loop. Bak vir ongveer 30 minute tot ferm. Sit voor met 'n skeppie basielpesto en slaai. Genoeg vir ses tot agt mense.
2 rolle (300 g elk) reg-om-te-gebruik skilferkorsdeeg
Maak eers die bobotievulsel. Week die brood in die melk en laat eenkant staan. Braai die ui in die olie tot sag en voeg die suurlemoensap, kerriepoeier en borrie by. Braai vir 2-3 minute. Voeg die melk en broodmengsel by en braai deur. Voeg die maalvleis by en braai tot bruin. Voeg die blatjang by, geur na smaak met sout en peper, en prut vir ongeveer 15 minute. Klits intussen die eiers, eiergele en room saam en hou eenkant. Sodra die vleis genoeg geprut het, laat afkoel tot louwarm en klits die eier en roommengsel by. Voer 'n groot tertbord of 10 individuele tertpannetjies met skilferkorsdeeg uit. Prik die basis van die deeg, verf met 'n dun lagie geklopte eierwit en verkoel tot yskoud. Voorverhit die oond tot 200 °C. Vul die tertbak (of pannetjies) met die vleisvulsel en bak vir 10 minute. Verlaag die oondtemperatuur tot 170 ºC en bak vir 'n verdere 10-15 minute tot die deeg gepof en die vulsel ferm is. Genoeg vir 10 mense.
Landbouweekblad, 12 September 2008